Vermeende rowers vas ná hoëspoedjaagtog(Foto: Bull Security via Arrive Alive/Twitter) ŉ Groep wat vermoedelik ŉ winkel in die Woodlands-winkelsentrum in die ooste van Pretoria beroof het, is gou deur ŉ privaat sekuriteitsmaatskappy aangekeer. Bull Security het Donderdag inligting van sekuriteit by die winkelsentrum ontvang dat ŉ rooftog aan die gang is by die iStore in die sentrum. “Ons eenhede het vinnig reageer. Op pad na die winkelsentrum het die verdagtes in die rigting van Mamelodi gevlug,” het Bull Security gesê. “Ons taktiese eenheid het die verdagte voertuig opgemerk en ŉ hoëspoedjaagtog het gevolg. “Die verdagtes het beheer verloor oor hul voertuig en was in Solomon Mahlangurylaan in ŉ ongeluk betrokke. Ons eenheid kon albei verdagtes in hegtenis neem.” ŉ Tweede wegkomvoertuig het ongelukkig in die rigting van Mamelodi weggekom. “Die verdagtes is aan die Garsfontein-polisie oorgegee.” Robbery suspects arrested after crashing vehicle in a high-speed chase https://t.co/bzp3vbkpAX #ArriveAlive #Crime @BullSecurity01 pic.twitter.com/AjKNy8hH4l — Arrive Alive (@_ArriveAlive) July 23, 2021